Id-Deċiżjoni tal-Kummissjoni
tal-24 ta’Ottubru 1994
rigward kwestjonarji għar-rapporti tal-Istati Membri dwar l-implimentazzjoni ta’ ċerti Direttivi fis-settur tal-iskart(implimentazzjoni tad-Direttiva tal-Kunsill 91/692/KEE)
(94/741/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunitajiet Ewropej,
Wara li kunsidrat id-Direttiva tal-Kunsill 91/692/KEE tat-23 ta’ Diċembru 1991, dwar l-istandardiżazzjoni u r-razzjonalizzazzjoni ta’ rapporti dwar l-implimentazzjoni ta’ ċerti Direttivi relatati mal-Ambjent [1], u b’ mod partikolari Artikoli 5 u 6 u Anness VI tiegħu,
Wara li kkunsidrat id-Direttiva tal-Kunsill 75/439/KEE tas-16 ta’ Ġunju 1975 dwar id-disponiment ta’ żjut maħruqa [2], kif l-aħħar emendata bid-Direttiva 91/692/KEE,
Wara li kunsidrat id-Direttiva tal-Kunsill 75/442/KEE tal-15 ta’ Lulju 1975 dwar l-iskart [3] kif l-aħħar emendata bid-Direttiva 91/692/KEE,
Wara li kunsidrat id-Direttiva tal-Kunsill 86/278/KEE tat-12 ta’ Ġunju 1986 dwar il-protezzjoni tal-ambjent, u b’ mod partikolari l-ħamrija, meta tintuża l-ħama tad-drenaġġ fl-agrikoltura [4], emendata bid-Direttiva 91/692/KEE,
Billi, Artikolu 18 tad-Direttiva 75/439/KEE, Artikolu 16 tad-Direttiva 75/442/KEE, u Artikolu 17 tad-Direttiva 86/278/KEE kienu nbidlu milArtikolu 5 tad-Direttiva 91/692/KEE li tirrikjedi li l-Istati Membri jitrasmettu lill-Kummissjoni informazzjoni tal-implimentazzjoni ta’ ċerti Direttivi tal-Komunità fil-forma ta’ rapport settorjali;
Billi, dan ir-rapport għandu jkun stabbilit fuq il-bażi ta’ kwestjonarju jew abbozz ta’ punti abbozzat mill-Kummissjoni skond il-proċedura stipulata f’Artikolu 6 tad-Direttiva 91/692/KEE;
Billi l-ewwel rapport settorjali jkun ikopri l-perijodu 1995 sa 1997 inkluża;
Billi il-miżuri previsti minn din id-Deċiżjoni huma skond l-opinjoni espressa mill-Kumitat stabbilit skond Artikolu 6 tad-Direttiva msemmija qabel,
ADOTTAT DIN ID-DEĊIŻJONI:
Artikolu 1
Il-kwestjonarji mehmuża ma’ din id-Deċiżjoni, li jirrelataw mad-Direttivi tal-Kunsill 75/439/KEE, 75/442/KEE u 86/278/KEE huma hawnhekk adottati.
Artikolu 2
l-Istati Membri sejrin jużaw dawn il-kwestjonarji bħala bażi biex ifasslu r-rapporti settorjali li huma mitluba li jissottomettu lill-Kummissjoni in-segwitu ta’ Artikolu 5 tad-Direttiva 91/692/KEE.
Artikolu 3
Din id-Deċiżjoni hija indirizzata lill-Istati Membri.
Magħmulha fi Brussel, fl-24 ta’ Ottubru 1994.